ddrg/super_eurlex huggingface dataset:
DA Den Europæiske Unions Tidende C 272/44

Sag anlagt den 1. september 2008 — L'Oréal mod KHIM — Allergan (BOTOCYL)

(Sag T-357/08)

(2008/C 272/87)

Stævningen er affattet på engelsk

Parter

Sagsøger: L'Oréal SA (Clichy, Frankrig) (ved lawyers A. von Mühlendahl og J. Pagenberg)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Allergan, Inc. (Irvine, De Forenede Stater)

Sagsøgerens påstande

— Afgørelse truffet den 5. juni 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 865/2007-1) annulleres.

— Klagen indgivet af den anden part i sagen for appelkammeret til prøvelse af afgørelse truffet den 4. april 2007 (sag 1120 C) af Annullationsafdelingen ved Harmoniseringskontoret afslås.

— Harmoniseringskontoret tilpligtes at betale sagens omkostninger, herunder sagsøgerens omkostninger ved appelkammeret.

— Den anden part i sagen for appelkammeret tilpligtes at betale sagens omkostninger, herunder sagsøgerens omkostninger ved appelkammeret, hvis den anden part bliver intervenient i den foreliggende sag.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Ordmærket »BOTOCYL« for varer i klasse 3 — EF-varemærkeregistrering nr. 2 782 282

Indehaver af EF-varemærket: Sagsøgeren

Indgiveren af begæringen om, at EF-varemærket erklæres ugyldigt: Den anden part i sagen for appelkammeret

Varemærkerettigheder påberåbt af indgiveren af ugyldighedsbegæringen: EF-varemærkeregistrering nr. 2 015 832 af figurmærket »BOTOX« for varer i klasse 5; EF-varemærkeregistrering nr. 2 575 371 af figurmærket »BOTOX« for varer i klasse 5; EF-varemærkeregistrering nr. 1 923 986 af figurmærket »BOTOX« for varer i klasse 5 og 16; EF-varemærkeregistrering nr. 1 999 481 af ordmærket »BOTOX« for varer i klasse 5; forskellige registreringer af varemærket »BOTOX« i De Europæiske Fællesskabers medlemsstater

Annullationsafdelingens afgørelse: Afslag på begæringen om, at varemærket erklæres ugyldigt.

Appelkammerets afgørelse: Annullationsafdelingens afgørelse annulleres.

Søgsmålsgrunde: Tilsidesættelse af artikel 8, stk. 5, i Rådets forordning nr. 40/94, idet der ikke er bevis for, at de ældre varemærker havde renommé på det relevante tidspunkt, idet de omtvistede varemærker ikke har tilstrækkelig lighed, idet der endvidere ikke er bevis for, at brugen af det registrerede EF-varemærke, der begæres erklæret ugyldigt, ville være til skade for det ældre varemærkes særpræg og renommé, og der ikke er bevis for, at sagsøgeren handlede uden rimelig grund, da selskabet valgte det registrerede varemærke, der begæres erklæret ugyldigt; tilsidesættelse af artikel 73 i Rådets forordning nr. 40/94, idet den anfægtede afgørelse er ubegrundet.
DA Den Europæiske Unions Tidende C 272/43

Sag anlagt den 22. august 2008 — Papierfabrik Hamburger-Spremberg mod Kommissionen

(Sag T-350/08)

(2008/C 272/86)

Processprog: tysk

Parter

Sagsøger: Papierfabrik Hamburger-Spremberg (Spremberg, Tyskland) (ved Rechtsanwalt S. Polster)

Sagsøgt: Kommissionen for De Europæiske Fællesskaber

Sagsøgerens påstande

— Den anfægtede beslutning, Zl K(2008) 1107 endelig udg., truffet af Kommissionen den 2. april 2008 i statsstøttesagen, N 582/2007 — Tyskland, ifølge hvilken regionalstøtte til fordel for Propapier PM 2 GmbH & Co KG er forenelig med EF-traktaten, erklæres ugyldig.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren anfægter Kommissionens beslutning K(2008) 1107 endelig udg. af 2. april 2008, hvorved Kommissionen erklærede den regionalstøtte, som Forbundsrepublikken Tyskland har godkendt til fordel for Propapier PM 2, forenelig med EF-traktaten.

Til støtte for søgsmålet gør sagsøgeren tre anbringender gældende:

Sagsøgeren har for det første anfægtet, at Kommissionen ved ikke at iværksætte den formelle undersøgelsesprocedure har tilsidesat artikel 88, stk. 2, EF, artikel 4 i forordning nr. 659/1999 (1) samt punkt 68ff. i Retningslinjer for statsstøtte med regionalt sigte for 2007-2013 (2).

Sagsøgeren har med sit andet anbringende gjort gældende, at begrundelsesforpligtelsen er tilsidesat i forbindelse med den udtømmende karakter af de regionale retningslinier, nødvendigheden af at tage hensyn til markedet for affaldspapir, der er det forudgående marked for bølgepapråpapir, samt bedømmelsen af støttemodtageren Propapier PM 2's konkurrencemæssige stilling på disse markeder og på det efterfølgende marked for bølgepap.

Sagsøgeren gør endelig under påberåbelse af den konkurrencefordrejning, der er forbundet med investeringsprojekterne på i alt tre berørte produktmarkeder, gældende, at den godkendte regionale støtte til fordel for Propapier PM 2 er uforenelig med fællesmarkedet.

(1) Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 (EFT L 83, s. 1).

(2) EUT 2006 C 54, s. 13.
DA Den Europæiske Unions Tidende C 272/32

Sag anlagt den 5. august 2008 — Fitoussi mod KHIM — Loriot (IBIZA REPUBLIC)

(Sag T-311/08)

(2008/C 272/59)

Stævningen er affattet på fransk

Parter

Sagsøger: Paul Fitoussi (Vincennes, Frankrig) (ved avocats K. Manhaeve, T. van Innis og G. Glas)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Bernadette Nicole J. Loriot (Ibiza, Spanien)

Sagsøgerens påstande

— Afgørelse truffet den 7. maj 2008 af Andet Appelkammer ved Kontoret for Harmonisering i det Indre Marked (Varemærker og Design) i sag R 1135/2007-2 annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Bernadette Nicole J. Loriot

Det omhandlede EF-varemærke: Figurmærket »IBIZA REPUBLIC« for varer i klasse 25, 41 og 43, ansøgning nr. 3 868 072

Indehaver af det i indsigelsessagen påberåbte varemærke eller tegn: Paul Fitoussi

Det i indsigelsessagen påberåbte varemærke eller tegn: Nationalt figurmærke i form af en femtakket stjerne omgivet af en cirkel for varer i klasse 25

Indsigelsesafdelingens afgørelse: Indsigelsen forkastet

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, for så vidt som i) det ældre varemærke udgør gengivelsen af en femtakket stjerne omgivet af en cirkel og ikke kun en stjerne, ii) det ældre varemærke er et varemærke, som har stærkt særpræg i sig selv, og ikke et varemærke, der har en svag grad af særpræg, og iii) den grafiske bestanddel i det ansøgte varemærke dominerer ordbestanddelen og ikke omvendt.
DA Den Europæiske Unions Tidende C 272/42

Sag anlagt den 25. august 2008 — EnBW Energie Baden-Württemberg mod Kommissionen

(Sag T-344/08)

(2008/C 272/83)

Processprog: tysk

Parter

Sagsøger: EnBW Energie Baden-Württemberg AG (Karlsruhe, Tyskland) (ved Rechtsanwälte A. Bach og A. Hahn)

Sagsøgt: Kommissionen for De Europæiske Fællesskaber

Sagsøgerens påstande

— Annullation af afgørelse D(2008) 4931 truffet den 16. juni 2008 af Kommissionen for De Europæiske Fællesskaber angående en begæring om aktindsigt i sagsakterne i sag COMP/F/38.899 (GIS-anlæg).

— Subsidiært annullation af afgørelse D(2008) 4931 truffet den 16. juni 2008 af Kommissionen for De Europæiske Fællesskaber angående en begæring om aktindsigt i sagsakterne i sag COMP/F/38.899 (GIS-anlæg), i det omfang Kommissionen også gav sagsøgeren afslag på delvis aktindsigt i dokumenterne.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren anfægter Kommissionens afgørelse af 16. juni 2008, hvorved Kommissionen gav afslag på sagsøgerens genfremsatte begæring om aktindsigt i Kommissionens dokumenter i sag COMP/F/38.899 — GIS-anlæg.

Til støtte for sin påstand har sagsøgeren gjort følgende tre søgsmålsgrunde gældende.

For det første påklager sagsøgeren tilsidesættelsen af artikel 4, stk. 2, første og tredje led, i forordning (EF) nr. 1049/2001 (1), da de heraf omfattede undtagelsesbestemmelser er blevet fortolket eller anvendt forkert. Endvidere har sagsøgeren gjort gældende, at Kommissionen har tilsidesat artikel 4, stk. 2, sidste afsnit, i forordning nr. 1049/2001, eftersom Kommissionen med urette har forkastet sagsøgerens mere tungtvejende offentlige interesse i aktindsigt i sag COMP/F/38.899. Endelig gøres det gældende, at der er sket en tilsidesættelse af artikel 4, stk. 6, i forordning nr. 1049/2001, da der i det mindste kunne være givet adgang til aktindsigt i en del af dokumenterne i sag COMP/F/38.899.

(1) Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
—

om tilsidesættelse af ligebehandlingsprincippet, for så vidt som Rådet har foreskrevet indefrysning af sagsøgerens pengemidler og økonomiske ressourcer, uden at have iværksat denne foranstaltning over for andre iranske banker, som befandt sig i en lignende situation,
DA Den Europæiske Unions Tidende C 272/33

Sag anlagt den 13. august 2008 — Ellinikos Niognomon mod Kommissionen

(Sag T-312/08)

(2008/C 272/60)

Processprog: engelsk

Parter

Sagsøger: Ellinikos Niognomon AE (Piræus, Grækenland) (ved S. Pappas)

Sagsøgt: Kommissionen for De Europæiske Fællesskaber

Sagsøgerens påstande

— Det fastslås, at den anfægtede beslutning er en nullitet.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har anlagt søgsmålet i henhold til artikel 230 EF med påstand om annullation af Kommissionens beslutning af 24. juli 2008, hvorved Kommissionen besluttede ikke at forlænge sagsøgerens begrænsede godkendelse, som blev meddelt i henhold til direktiv 94/57/EF (1) ved Kommissionens beslutning 2001/890/EF (2), og som blev forlænget yderligere ved Kommissionens beslutning 2005/623/EF (3) af 3. august 2005.

For det første har sagsøgeren gjort gældende, at en væsentlig formforskrift er blevet tilsidesat, idet udvalgsproceduren, der foreskrives i artikel 4 og artikel 9 i direktiv 94/57 EF, ikke er blevet fulgt ved den anfægtede beslutning.

For det andet har sagsøgeren hævdet, at afslaget på at meddele forlængelse af den begrænsede godkendelse udelukkende er baseret på Kommissionens vurderinger, der ikke er foretaget i fællesskab med de respektive medlemsstater, som foreskrevet i artikel 4, 9 og 11 i direktiv 94/57 EF.

For det tredje har sagsøgeren anført, at den anfægtede beslutning ikke respekterer sagsøgerens ret til kontradiktion og strider mod organisationens berettigede forventninger.

For det fjerde har sagsøgeren hævdet, at den anfægtede beslutning strider mod direktivet, idet der ved beslutningen er foretaget en ukorrekt fortolkning af de relevante kriterier (sikkerhed og forebyggelse af forurening), idet Kommissionen har undladt den trinvise fremgangsmåde, som den skal følge, før den træffer en negativ beslutning, og idet den ikke har taget hensyn til de inspektioner og beretninger, som de berørte medlemsstater har fremlagt, hvorfor den vedtagne beslutning er ulovligt begrundet.

Endelig har sagsøgeren gjort gældende, at den anfægtede beslutning krænker proportionalitetsprincippet og princippet om god forvaltningsskik.

(1) Rådets direktiv 94/57/EF af 22.11.1994 om fælles regler og standarder for organisationer, der udfører inspektion og syn af skibe, og for søfartsmyndighedernes aktiviteter i forbindelse dermed (EFT L 319, s. 20).

(2) Kommissionens beslutning af 13.12.2001 om godkendelse af »Det hellenske skibsregister« i overensstemmelse med artikel 4, stk. 3, i Rådets direktiv 94/57/EF (meddelt under nummer K(2001) 4218) (EFT L 329, s. 72).

(3) Kommissionens beslutning af 3.8.2005 om forlængelse af den begrænsede godkendelse af det hellenske skibsregister (meddelt under nummer K(2005) 2940) (EUT L 219, s. 43).
DA Den Europæiske Unions Tidende C 272/47

Sag anlagt den 29. august 2008 — 2nine mod KHIM — Pacific Sunwear of California (nollie)

(Sag T-363/08)

(2008/C 272/91)

Stævningen er affattet på engelsk

Parter

Sagsøger: 2nine Ltd (London, Det Forenede Kongerige) (ved solicitor S. Palmer)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: — Pacific Sunwear of California, Inc. (Anaheim, De Forenede Stater)

Sagsøgerens påstande

— Afgørelse truffet den 16. juni 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R-1590/2007-2) annulleres.

— Harmoniseringskontoret tilpligtes at betale sagens omkostninger.

— Der træffes sådanne andre foranstaltninger, som Retten finder hensigtsmæssige.

Søgsmålsgrunde og væsentligste argumenter

Ansøger om EF-varemærket: Pacific Sunwear of California, Inc.

Det omhandlede EF-varemærke: Figurmærket »nollie« for varer og tjenesteydelser i klasse 3, 9, 11, 14, 18, 20, 25 og 26 — ansøgning nr. 4 602 017

Indehaver af det i indsigelsessagen påberåbte varemærke eller tegn: 2nine Ltd

Det i indsigelsessagen påberåbte varemærke eller tegn: Ordmærket »NOLI« med den internationale varemærkeregistrering nr. 839 740 for varer i klasse 3, 18, 24 og 25; det i Det Forenede Kongerige under nr. 2 361 525 registrerede ordmærke »NOLI« for varer i klasse 3, 18, 24 og 25.

Indsigelsesafdelingens afgørelse: Indsigelsen taget til følge og afslag på ansøgningen i sin helhed

Appelkammerets afgørelse: Delvis annullation af den anfægtede afgørelse

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet appelkammeret ikke fandt, at der var risiko for forveksling mellem de omtvistede varemærker i henseende til alle de omtvistede varer. Tilsidesættelse af artikel 74, stk. 1, i Rådets forordning nr. 40/74, idet appelkammeret undlod eller forsømte at tage behørigt hensyn til de fremførte kendsgerninger, beviser og argumenter.
DA Den Europæiske Unions Tidende C 272/42

Sag anlagt den 22. august 2008 — Helena Rubinstein mod KHIM — Allergan (BOTOLIST)

(Sag T-345/08)

(2008/C 272/84)

Stævningen er affattet på engelsk

Parter

Sagsøger: Helena Rubinstein, SNC (Paris, Frankrig) (ved lawyers A. von Mühlendahl og J. Pagenberg)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Allergan, Inc. (Irvine, De Forenede Stater)

Sagsøgerens påstande

— Afgørelse truffet den 28. maj 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 863/2007-1) annulleres.

— Klagen indgivet af den anden part i sagen for appelkammeret til prøvelse af afgørelse truffet den 28. marts 2007 (sag 1118 C) af Annullationsafdelingen ved Harmoniseringskontoret afslås.

— Harmoniseringskontoret tilpligtes at betale sagens omkostninger, herunder sagsøgerens omkostninger ved appelkammeret.

— Den anden part i sagen for appelkammeret tilpligtes at betale sagens omkostninger, herunder sagsøgerens omkostninger ved appelkammeret, hvis den anden part bliver intervenient i den foreliggende sag

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Ordmærket »BOTOLIST« for varer i klasse 3 — EF-varemærkeregistrering nr. 2 686 392

Indehaver af EF-varemærket: Sagsøgeren

Indgiveren af begæringen om, at EF-varemærket erklæres ugyldigt: Den anden part i sagen for appelkammeret

Varemærkerettigheder påberåbt af indgiveren af ugyldighedsbegæringen: EF-varemærkeregistrering nr. 2 015 832 af figurmærket »BOTOX« for varer i klasse 5; EF-varemærkeregistrering nr. 2 575 371 af figurmærket »BOTOX« for varer i klasse 5; EF-varemærkeregistrering nr. 1 923 986 af figurmærket »BOTOX« for varer i klasse 5 og 16; EF-varemærkeregistrering nr. 1 999 481 af ordmærket »BOTOX« for varer i klasse 5; forskellige registreringer af varemærket »BOTOX« i De Europæiske Fællesskabers medlemsstater

Annullationsafdelingens afgørelse: Afslag på begæringen om, at varemærket erklæres ugyldigt.

Appelkammerets afgørelse: Annullationsafdelingens afgørelse annulleres.

Søgsmålsgrunde: Tilsidesættelse af artikel 8, stk. 5, i Rådets forordning nr. 40/94, idet der ikke er bevis for, at de ældre varemærker havde renommé på det relevante tidspunkt, idet de omtvistede varemærker ikke har tilstrækkelig lighed, idet der endvidere ikke er bevis for, at brugen af det registrerede EF-varemærke, der begæres erklæret ugyldigt, ville være til skade for det ældre varemærkes særpræg og renommé, og der ikke er bevis for, at sagsøgeren handlede uden rimelig grund, da selskabet valgte det registrerede varemærke, der begæres erklæret ugyldigt; tilsidesættelse af artikel 73 i Rådets forordning nr. 40/94, idet den anfægtede afgørelse er ubegrundet.
DA Den Europæiske Unions Tidende C 272/46

Sag anlagt den 3. september 2008 — Spanien mod Kommissionen

(Sag T-360/08)

(2008/C 272/90)

Processprog: spansk

Parter

Sagsøger: Kongeriget Spanien (ved J. Rodríguez Cárcamo)

Sagsøgt: Kommissionen for De Europæiske Fællesskaber

Sagsøgerens påstande

— Retten i Første Instans bestemmer, at der ikke kan ske anvendelse af retningslinierne for beregning af finansielle korrektioner, som finder anvendelse på udgifter, der medfinansieres af strukturfondene og Samhørighedsfonden, i tilfælde af en overtrædelse af reglerne om offentlige kontrakter, endelig udg. af 29. november 2007, COCOF 07/0037/03-ES.

— Kommissionen for De Europæiske Fællesskabers afgørelse K(2008) 3247 af 25. juni 2008, hvorved støtten fra Samhørighedsfonden til de projekter, der er grupperet under nr. 2001.ES.16.C.P.E.036 (Spildevandsafledning i afvandingsområde nord — Galicien-2001) annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Den foreliggende sag omhandler en gruppe projekter vedrørende forbedring af eksisterende pumper og nyopførelse, forøgelse, tilpasning og forbedring af systemet, for spildevandsopsamling og -afledning forskellige steder i Galicien. Den oprindeligt bevilgede fællesskabsfinansiering beløb sig til 80 % af de støtteberettigede offentlige udgifter.

I den skrivelse, som Kommissionen tilsendte sagsøgeren i juli 2007, blev der påtænkt korrektioner ifølge de uregelmæssigheder, der blev afdækket under en tidligere revision. Konklusionerne i denne skrivelse indeholdt allerede de to uregelmæssigheder, der har begrundet den anfægtede beslutning og de tilsvarende forslag til finansielle korrektioner: Den ulovlige anvendelse af hasteproceduren i forbindelse med en kontrakt, og den ulovlige anvendelse af erfaring som et tildelingskriterium i forskellige kontrakter. Forslagene til finansielle korrektioner beløb sig til henholdsvis 697 901 EUR og 354 591 EUR.

Søgsmålsgrundene og de væsentligste argumenter er enslydende med dem, der er gjort gældende i sag T-359/08, Spanien mod Kommissionen.
DA Den Europæiske Unions Tidende C 272/47

Sag anlagt den 29. august 2008 — 2nine mod KHIM — Pacific Sunwear of California (nollie)

(Sag T-364/08)

(2008/C 272/92)

Stævningen er affattet på engelsk

Parter

Sagsøger: 2nine Ltd (London, Det Forenede Kongerige) (ved solicitor S. Palmer)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: — Pacific Sunwear of California, Inc. (Anaheim, De Forenede Stater)

Sagsøgerens påstande

— Afgørelse truffet den 16. juni 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R-1591/2007-2) annulleres.

— Harmoniseringskontoret tilpligtes at betale sagens omkostninger.

— Der træffes sådanne andre foranstaltninger, som Retten finder hensigtsmæssige.

Søgsmålsgrunde og væsentligste argumenter

Ansøger om EF-varemærket: Pacific Sunwear of California, Inc.

Det omhandlede EF-varemærke: Figurmærket »nollie« for varer og tjenesteydelser i klasse 3, 9, 11, 14, 18, 20, 25 og 26 — ansøgning nr. 4 601 621

Indehaver af det i indsigelsessagen påberåbte varemærke eller tegn: 2nine Ltd

Det i indsigelsessagen påberåbte varemærke eller tegn: Ordmærket »NOLI« med den internationale varemærkeregistrering nr. 839 740 for varer i klasse 3, 18, 24 og 25; det i Det Forenede Kongerige under nr. 2 361 525 registrerede ordmærke »NOLI« for varer i klasse 3, 18, 24 og 25.

Indsigelsesafdelingens afgørelse: Indsigelsen taget til følge og afslag på ansøgningen i sin helhed

Appelkammerets afgørelse: Delvis annullation af den anfægtede afgørelse

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet appelkammeret ikke fandt, at der var risiko for forveksling mellem de omtvistede varemærker i henseende til alle de omtvistede varer. Tilsidesættelse af artikel 74, stk. 1, i Rådets forordning nr. 40/74, idet appelkammeret undlod eller forsømte at tage behørigt hensyn til de fremførte kendsgerninger, beviser og argumenter.
—

Tilsidesættelse af artikel H i bilag II til Rådets forordning (EF) nr. 1164/94 af 16. maj 1994 om oprettelse af Samhørighedsfonden, sammenholdt med artikel 14, stk. 13, i direktiv 93/98EØF. I denne henseende er det sagsøgerens opfattelse, at sagsøgte har foretaget et åbenbart urigtigt skøn vedrørende det grundlæggende begreb »arbejde«, når den benægter, at der er teknisk eller økonomisk forskel mellem de forskellige projekter, idet beskrivelsen af de arbejder, som skulle iværksættes, efter sagsøgtes opfattelse var ensartet og har samme økonomiske funktion: Den samlede forbedring af nettet til fordel for brugerne. Tværtimod er de i sagen omhandlede kontrakter teknisk forskellige arbejder, med klart adskilte funktioner, og de kræver forskellig teknisk knowhow for at kunne udføres.
DA Den Europæiske Unions Tidende C 272/38

Sag anlagt den 12. august 2008 — AJD Tuna mod Kommissionen

(Sag T-329/08)

(2008/C 272/77)

Processprog: italiensk

Parter

Sagsøger: AJD Tuna Ltd (Mosta Road, Malta) (ved avvocato M. Annoni)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens forordning (EF) nr. 530/2008 af 12. juni 2008 om indførelse af hasteforanstaltninger gældende for notfartøjer, der fisker efter tun i Atlanterhavet øst for 45° V og i Middelhavet, annulleres, med særlig henvisning til forordningens artikel 3.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Søgsmålsgrundene og de væsentligste argumenter er de samme som dem, der er fremført i sag T-313/08, Veromar di Tudisco Alfio & Salvatore S.n.c. mod Kommissionen. Det gøres navnlig gældende, at der er sket en tilsidesættelse af princippet om beskyttelse af den berettigede forventning, for så vidt som Fællesskabets fiskeriforskrifter har skabt en rimelig berettiget forventning hos sagsøgeren om, at den pågældendes opdræt og opfedning er lovlig.
—

Beslutning 8/VII/2008 nr. K(2008) 3411 endelig udgave meddelt den 11. juli 2008, som udelukker visse udgifter afholdt af medlemsstaterne inden for området for Den Europæiske Udviklings- og Garantifond for Landbruget (EUGFL), Garantisektionen, og inden for området for Den Europæiske Garantifond for Landbruget (EGFL) fra EF-finansiering, annulleres, for så vidt der er fastsat finansielle ændringer for Italien.